Ir-Regolament Tal-Kummissjoni (KEE) Nru 1907/85
tal-10 ta’ Lulju 1985
fuq il-lista ta’ varjetajiet ta’ inbid u reġjuni li jipprovdu inbid impurtat biex isiru inbejjed frizzanti fil-Komunità
IL-KUMMISSJONI TAL-KOMUNITAJIET EWROPEJ,
Wara li kunsidrat it-Trattat li jistabbilixxi l-Komunità Ekonomika Ewropea,
Wara li kunsidrat ir-Regolament tal-Kunsill (KEE) Nru 337/79 tal-5 ta’ Frar 1979 fuq l-organizzazzjoni komuni tas-suq fl-inbid [1], kif l-aħħar emendat bir-Regolament (KEE) Nru 798/85 [2], u b’mod partikolari Artikolu 48a tiegħu,
Billi Artikolu 48a tar-Regolament (KEE) Nru 337/79 jipprovdi li inbid impurtat fil-Komunità li jista’ jintuża’ biex isiru bih inbejjed frizzanti irid ikun ġej minn varjetajiet ta’ dwieli u reġjuni fejn jagħmlu l-inbid biex hu jkun jista’ jiġi distint minn inbid prodott fil-Komunità; billi lista tat-tali varjetajiet u reġjuni għandha għalhekk tkun stabbilita;
Billi l-miżuri maħsuba f’dan ir-Regolament huma b’mod konformi ma’ l-opinjoni tal-Kumitat ta’ Ġestjoni għall-Inbid,
ADOTTAT DAN IR-REGOLAMENT:
Artikolu 1
L-inbid importat fil-Komunità li jista’ jintuża biex isiru l-inbejjed frizzanti jirid ikun ġej minn:
(a) il-varjeta’ Fetească neagra kultivata fin-naħa ta’ isfel u tal-lvant fl-għoljiet Sub-Karpetjani fir-Rumanija;
(b) il-varjetajiet Fetească u Fetească regală kultivati fin-naħa ta’ isfel u tal-lvant ta’ l-għoljiet Sub-Karpetjani u Transilvanja fir-Rumanija.
Artikolu 2
Dan ir-Regolament għandu jidħol fis-seħħ fit-tielet ġurnata wara l-pubblikazzjoni tiegħu fil-Ġurnal Uffiċċjali tal-Komunitajiet Ewropej.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fl-10 ta’ Lulju 1985.